ซื้อกองทุนHI-DIVรับไอแพด
MFC จัดแคมเปญ “กองทุนไฮดิวิเดนด์” ลงทุน 8 ล้านรับไอแพด-ไอโฟน ชูปันผลดี 3 ปี รับ 12.40 บาทต่อหน่วย
10 พ.ค. 2555

MFC จัดแคมเปญ “กองทุนไฮดิวิเดนด์” ลงทุน 8 ล้านรับไอแพด-ไอโฟน ชูปันผลดี 3 ปี รับ 12.40 บาทต่อหน่วย
น.ส.ประภา ปูรณโชติ กรรมการผู้จัดการ บริษัทหลักทรัพย์จัดการกองทุน (บลจ.) เอ็มเอฟซี กล่าวว่า บริษัทได้จัดแคมเปญสำหรับการลงทุนในกองทุนเปิดเอ็มเอฟซี ไฮดิวิเดนด์ ฟันด์ (HI-DIV) ระหว่างวันที่ 2 พ.ค.-29 มิ.ย. 2555 โดยทุกๆ ยอดการลงทุนใหม่ 8 ล้านบาท เมื่อลงทุนครบ 180 วัน จะได้รับ The New iPad Wifi 16 GB 1 เครื่อง และเมื่อลงทุนต่อเนื่องครบอีก 120 วันจะได้รับเพิ่ม iPhone 4S 16 GB หรือ Samsung Galaxy Note หรือ Sony LED TV 40 นิ้ว
กองทุน HI-DIV น่าสนใจสำหรับผู้ที่สนใจลงทุนในหุ้น เนื่องจากผลดำเนินงานชนะเกณฑ์มาตรฐานมาโดยตลอดทุกช่วงเวลา และได้จ่ายเงินปันผลรวมกว่า 808.45 ล้านบาท หรือ 12.40 บาทต่อหน่วยลงทุนในปี 2552-2555 ซึ่งเป็นผลจากการคัดเลือกหุ้นที่มีการจ่ายเงินปันผลดีและเหมาะกับภาวะตลาด
สำหรับผลการดำเนินงานของกองทุนย้อนหลัง ณ วันที่ 27 เม.ย. 2555 เท่ากับ 18.24% ขณะที่เกณฑ์มาตรฐานกองทุนอยู่ที่ 12.59% ย้อนหลัง 6 เดือนเท่ากับ 31.56% ขณะที่เกณฑ์มาตรฐาน 24.52% ย้อนหลัง 1 ปีเท่ากับ 19.91% เกณฑ์มาตรฐาน 10.81% ย้อนหลัง 3 ปีเท่ากับ 184.55% เกณฑ์มาตรฐาน 146.45%
อย่างไรก็ตาม บริษัทยังมองแนวโน้มตลาดหลักทรัพย์เป็นขาขึ้นอยู่